CELEX: 62011CN0533
Language: et
Date: 2011-10-19 00:00:00
Title: Kohtuasi C-533/11: 19. oktoobril 2011 esitatud hagi — Euroopa Komisjon versus Belgia Kuningriik

28.1.2012   
            
            
               ET
            
            
               Euroopa Liidu Teataja
            
            
               C 25/29
            
         
      19. oktoobril 2011 esitatud hagi — Euroopa Komisjon versus Belgia Kuningriik
      (Kohtuasi C-533/11)
      (2012/C 25/51)
      Kohtumenetluse keel: prantsuse
      
         Pooled
      
      
         Hageja: Euroopa Komisjon (esindajad: S. Pardo Quintillán ja A. Marghelis)
      
         Kostja: Belgia Kuningriik
      
         Hageja nõuded
      
      
                  —
               
               
                  tuvastada, et kuna Belgia Kuningriik ei ole võtnud kõiki vajalikke meetmeid, et täita Euroopa Kohtu 8. juuli 2004. aasta otsust kohtuasjas C-27/03, on Belgia Kuningriik rikkunud Euroopa Liidu toimimise lepingu artiklist 260 tulenevaid kohustusi;
               
            
                  —
               
               
                  kohustada Belgia Kuningriiki tasuma komisjonile trahvi summas 55 836 eurot iga päeva eest, mil ei ole täidetud 4. juuli 2004. aasta otsust kohtuasjas C-27/03 alates käesolevas kohtuasjas otsuse tegemisest kuni kohtuasjas C-27/03 tehtud otsuse täitmiseni;
               
            
                  —
               
               
                  kohustada Belgia Kuningriiki tasuma komisjonile iga päeva eest 6 204 eurot alates 8. juuli 2004. aasta kohtuotsuse C-27/03 kuulutamisest kuni otsuse kuulutamiseni käesolevas kohtuasjas või kuni päevani, mil otsus kohtuasjas C-27/03 on täidetud, juhul kui see leiab aset varem;
               
            
                  —
               
               
                  mõista kohtukulud välja Belgia Kuningriigilt.
               
            
         Väited ja peamised argumendid
      
      Komisjon väidab oma nõuete toetuseks, et Brüsseli linnastu ning Valloonia piirkonnas asuva kuue linnastu, mille inimekvivalent on üle 10 000, asulareovee kogumissüsteemid ei vasta siiani nõukogu 21. mai 1991. aasta direktiivi 91/271/EMÜ asulareovee puhastamise kohta (1) artikli 3 esimese lõike nõuetele.
      Lisaks ei vasta siiani direktiivi 91/271/EMÜ artikli 5 lõigetes 2 ja 3 kehtestatud nõuetele Brüsseli linnastu, Flaami piirkonnas asuva ühe linnastu, mille inimekvivalent on üle 10 000, ja Valloonia piirkonnas asuva 19 linnastu, mille inimekvivalent on üle 10 000, tundlikel aladel väljuva vee puhastussüsteemid.
      Komisjon järeldab sellest, et Belgia ei ole siiani võtnud vajalikke meetmeid, et täita täielikult Euroopa Kohtu 8. juuli 2004. aasta otsust.
      
         (1)  EÜT L 135, lk 40; ELT eriväljaanne 15/02, lk 26.